A Bizottság 2523/95/EK rendelete
(1995. október 27.)
a baromfihús-ágazat kiviteliengedély-rendszere végrehajtására vonatkozó részletes szabályok megállapításáról szóló 1372/95/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmánya által, valamint a 3290/94/EK rendelettel [1] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [2] és különösen annak 3. cikke (2) és 8. cikke (12) bekezdésére,
mivel a 1372/95/EK bizottsági rendelet [3] részletesen meghatározza a kiviteli engedélyek rendszerének végrehajtását a baromfihús-ágazatban;
mivel az átmeneti időszak alatt a kiviteli engedélyek hozzáférhetőségének különleges feltételeit módosítani kell, hogy meghatározott hagyományos piacok esetében bizonyos termékekhez történő hozzájutás könnyebb legyen;
mivel a tapasztalatok alapján a túligénylés esetén különleges intézkedéseket kell hozni, a Bizottság részére engedélyt kell adni arra, hogy ezeket az intézkedéseket a termék kategóriájához és érkezési helyéhez igazítsa;
mivel a Baromfihús- és Tojáspiaci Irányítóbizottság nem nyújtotta be véleményét az elnök által megadott határidőn belül,
ELFOGADTA EZT A RENDELETET:
1. cikk
A 1372/95/EK rendelet a következőképpen módosul:
1. A 3. cikkben:
a) a (2) bekezdés második albekezdése helyébe a következő rendelkezés lép:
"A mezőgazdasági termék-nómenklatúra 02072110 900 és 02072190 190 kódja alá tartozó egész csirkék exportját illetően a IV. mellékletben felsorolt országok részére nyújtandó export-visszatérítésekkel kapcsolatban, 1996. június 30-ig kiviteli engedélyt csak olyan természetes és jogi személyek kérelmezhetnek, akik a tagállamok illetékes hatóságainak megelégedésére bizonyítani tudják, hogy az engedélykérelem benyújtásának évét megelőző két naptári év mindegyikében a 0207, a 160220, a 160231 és a 160239 KN-kódhoz tartozó termékekből legalább 1000 tonnát exportáltak."
b) a (4) bekezdés utolsó albekezdésének helyébe a következő rendelkezés lép:
"Ezek az intézkedések a termék kategóriája és érkezési helye szerint módosíthatók."
2. Az 1372/95/EK rendelet IV. melléklete helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. október 27-én.